
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 108 

10 Φεβρουάριου 1994 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως για 
απαλλοτριώσεις ακινήτων για τη δημιουργία χώρου 
κατασκευής αγωγών του έργου «Αρδευτικά δίκτυα 
Ιεράπετρας» Ν. Λασιθίου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδίου 
Αλεξ/πολης Ν. Έβρου στα Ο.Τ. 40-41. 2 

Επαναδημοσίευση της ΔΠ/ΠΜ/32485/1272/89 από¬ 
φασης Νομάρχη Θεσσαλονίκης που είχε δημοσιευ¬ 
τεί στην Εφημερίδα της Κυβερνήσεως (ΦΕΚ 279/ 

Δ - /1990) χωρίς το διάγραμμα (κλ. 1:500) που τη 
συνοδεύει. 3 

Τροποποίηση σχεδίου πάλεως Χανίων (περιοχή Ν. Χώ¬ 
ρας) για μείωση πλάτους της παραλιακής οδού. .. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 4657/30.11.1993 από¬ 
φαση Νομάρχη Λέσβου. 5 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 56 (1) 

Ανακοίνωση παρακαταθέσεως αποζημιώσεως για απαλ¬ 
λοτριώσεις ακινήτων για τη δημιουργία χώρου κατα¬ 
σκευής αγωγών του έργου «Αρδευτικά δίκτυα Ιεράπε¬ 
τρας» Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 

Σύμφωνα με τα άρθρα 7 και 8 του Ν.Δ. 797/71 «Περί 


αναγκαστικών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με τις 
αποφάσεις του Νομάρχη Λασιθίου αριθμ. 1234/87 (ΦΕΚ 
338/Δ/87), 8148/87 (ΦΕΚ 51/Δ/87), 5031/87 (ΦΕΚ 
804/Δ/87), 7130/88 (ΦΕΚ 881/Δ/88), 5728/88 (ΦΕΚ 
728/Δ/88) και 664/89 (ΦΕΚ 721 /Δ/89) για τη δημιουργία 
χώρου κατασκευής αγωγών του έργου «αρδευτικά δίκτυα 
Ιεράπετρας». 

β) Τους ενυπόθηκους δανειστές και τους τρίτους διεκ¬ 
δικητές των ακινήτων αυτών, ότι η αποζημίωση της εδαφι¬ 
κής επιφάνειας και των επικειμένων της, όπως περιγρά- 
φονται στους σχετικούς κτηματολογικούς πίνακες, η 
οποία καθορίστηκε αντίστοιχα με τις υπ' αριθμ. 120/91, 
347/91, 70/91, 277/90, 448/90 αποφάσεις του Μον. 
Πρωτοδικείου Λασιθίου, ως και την 558/92 απόφαση 
Εφετείου Κρήτης, έχει παρακατεθεί στο Γραφείο Παρα¬ 
καταθηκών Ιεράπετρας. 

Σχετικά έχει εκδοθεί το με αριθμ. 7389/29.12.93 γραμ¬ 
μάτιο συστάσεως παρακαταθήκης δραχ. τριάντα πέντε 
εκατομμυρίων τετρακοσίων πενήντα τεσσάρων χιλιάδων 
οκτακοσίων εννέα (35.454.809). 

Η αποζημίωση θα αποδοθεί στα πρόσωπα που θα ανα¬ 
γνωριστούν δικαιούχοι κατά τη νόμιμη διαδικασία. 

Μ ανακοίνωση αυτή να δημοσιευθεί στην Εφημερίδα 
της Κυβερνήσεως. 

Αγ. Νικόλαος, 21 Ιανουαρίου 1994 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 1-749/93 (2) 

Τροποποίηση του εγκεκριμένου ρυμοτομικού σχεδίου 
Αλεξ/πολης Ν. Έβρου στα Ο.Τ. 40-41. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/68 (ΦΕΚ 47/Α) όπως τρο¬ 
ποποιήθηκαν και συμπληρώθηκαν με το υπ' αριθμ. 
1018/71 Ν.Δ/γμα (ΦΕΚ 220/Α) και με την παρ. 3 του άρ¬ 
θρου 34 του Ν. 1677/85 (ΦΕΚ 210/Α). 

3. Τις διατάξεις του υπ’ αριθμ. 183/1986 ΓΙ.Δ/τος (ΦΕΚ 
70/Α) και ειδικότερα το άρθρο 1. 

4. Το Γ.Π.Σ. Αλεξ/πολης ΦΕΚ 9Δ/14.1.88 και ΠΜΑ 


Αλεξ/πολης (ΦΕΚ 674/30.10.89). 

5. Την υπ’ αριθμ. 304/92 απόφαση του Δημοτικού Συμ¬ 
βουλίου Αλεξ/πολης. 

6. Την υπ’ αριθμ. 16/116/16.12.93 γνωμοδότηση του 
ΣΧΟΠ, αποφασίζουμε: 

Εγκρίνουμε την τροποποίηση του εγκεκριμένου ρυμο¬ 
τομικού σχεδίου Αλεξ/πολης στα Ο.Τ. 40-41 στην οδό 
Μουσών, όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης, με μείωση 
του πλάτους της πρασσιάς στα 2,5 μέτρα για δυνατότητα 
κατασκευής κτίσματος τουλάχιστον 5μ. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 23 Δεκεμβρίου 1993 
Ο Νομάρχης 

ΣΩΚΡΑΤΗΣ ΔΗΜΗΤΡΙΑΔΗΣ 

Αριθ. ΔΠ/ΠΜ/οικ/61210/2083 (3) 

Επαναδημοσίευση της ΔΠ/ΠΜ/32485/1272/89 απόφα¬ 
σης Νομάρχη Θεσσαλονίκης που είχε δημοσιευθεί 
στην Εφημερίδα της Κυβερνήσεως (ΦΕΚ 279/Δ7 
1990) χωρίς το διάγραμμα (κλ. 1:500) που τη συνο¬ 
δεύει. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το άρθρο 41 του Ν. 1975/91 «είσοδος-έξοδος, πα¬ 
ραμονή, εργασία, απέλαση αλλοδαπών, διαδικασία ανα¬ 
γνώρισης αλλοδαπών προσφύγων και άλλες διατάξεις» 
(ΦΕΚ 184Α/4.12.91). 

2. Το γεγονός ότι η με αριθμό ΑΠ/ΠΜ/32485/1272/89 
απόφαση Νομάρχη θεσ/κης «για τροποποίηση του ρυμο¬ 
τομικού σχεδίου Θεσσαλονίκης στο Ο.Τ. μεταξύ των οδών 
α) Βασ. Γεωργίου - Μπιζανίου - Σπάρτης - Σαρανταπόρου 
και β) Ευζώνων - Σπάρτης - Ν. Ζέρβα - Βελισσαρίου» είχε 
δημοσιευθεί στην Εφημερίδα της Κυβερνήσεως (ΦΕΚ 
279/Δ/1990) χωρίς το διάγραμμα (κλ. 1:500) που τη συ¬ 
νοδεύει, αποφασίζουμε: 

1. Επαναδημοσιεύουμε την με αριθμό ΔΠ/ΠΜ/32485/ 
1272/89 απόφαση Νομάρχη Θεσσαλονίκης για «τροπο¬ 
ποίηση του ρυμοτομικού σχεδίου Θεσσαλονίκης στα Ο.Τ. 
μεταξύ των οδών α) Βασ. Γεωργίου - Μπιζανίου - Σπάρτης 
- Σαρανταπόρου και β) Ευζώνων - Σπάρτης - Ν. Ζέρβα - 
Βελισσαρίου μαζί με το διάγραμμα κλίμακας 1:500 που 
είχε θεωρηθεί από την τότε Προϊσταμένη της Δ/νσης Πο¬ 
λεοδομίας θεσ/νίκης, το κείμενο της οποίας είχε ως ακο¬ 
λούθως: 


Αριθ. ΔΠ/ΠΜ/32485/1272/89 

Τροποποίηση του ρυμοτομικού σχεδίου Θεσσαλονίκης 
στο Ο.Τ. των οδών α) Βασ. Γεωργίου - Μπιζανίου - 
Σπάρτης - Σαρανταπόρου και β) Ευζώνων - Σπάρτης - 
Ν. Ζέρβα - Βελισσαρίου. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ/γμα (ΦΕΚ 220Α) και με την παρ. 3 του άρ¬ 
θρου 34 του Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/1986 Π.Δ/τος (ΦΕΚ 
70/Α) και ειδικότερα το άρθρο 1. 

4. Την αρ. Γ4δ/15883/1903/8.2.1988 απόφαση του 
Υπουργού Προεδρίας της Κυβέρνησης και Αναπλ. Υπουρ¬ 
γού Περιβάλλοντος, Χωροταξίας και Δημ. Έργων. 


5. Την υπ’ αρ. 707/88-376/89 και 1052/89 γνωμοδό¬ 
τηση του Δημοτικού Συμβουλίου Δήμου Θεσσαλονίκης. 

6. Την υπ’ αριθ. 128/1990 γνωμοδότηση του Σ.Χ.Ο.Π. 
Νομού Θεσσαλονίκης, αποφασίζουμε: 

Αρθρο 1 

1. Εγκρίνουμε την τροποποίηση του ρυμοτομικού σχε¬ 
δίου Δήμου Θεσ/νίκης στα Ο.Τ. μεταξύ των οδών: 

α) Βασ. Γ εωργίου - Μπιζανίου - Σπάρτης και Σαραντα¬ 
πόρου με τον χαρακτηρισμό του χώρου με στοιχεία Α-Β-Γ- 
Θ-Α σαν χώρο Παιδικού Σταθμού. 

β) Τη μετατόπιση κατά (3,0) μ. τρία μέτρα προς τον 
άξονα του δρόμου, του τμήματος ΖΕ της ρυμοτομικής 
γραμμής που περιλαμβάνεται μεταξύ των οδών Σαραντα¬ 
πόρου και Μπιζανίου. 

γ) Τον χαρακτηρισμό του χώρου με στοιχεία Α-Β-Γ-Δ-Ε- 
Ζ-Η-Θ-Ι-Κ-Α σαν χώρο Δημοτικού Σχολείου, στο Ο.Τ. με¬ 
ταξύ των οδών Ναπ. Ζέρβα - Βελισσαρίου - Ευζώνων και 
Σπάρτης, όπως αυτή φαίνεται στο Τοπογραφικό Διά¬ 
γραμμα 1:500 που θεωρήθηκε από το Δ/ντή Πολεοδομίας 
θεσ/νίκης και που συνοδεύει την απόφαση αυτή. 

2. Το ακριβές αντίγραφο του πρωτότυπου διαγράμμα¬ 
τος που τη συνοδεύει να αναρτηθεί μετά τη δημοσίευση 
της απόφασης αυτής στην Εφημερίδα της Κυβερνήσεως 
στο κτίριο της Δ/νσης Πολεοδομίας, Μανουσογιαννάκη 6, 
4ος όροφος για δεκαπέντε (15) συνεχείς ημέρες. 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 1990 

Η Νομάρχης 
Α. ΞΗΡΟΤΥΡΗ 


2. Από το κανονιστικού χαρακτήρα σκέλος αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού ή του οικείου Ο.Τ.Α. 

3. Η ισχύς της απόφασης αυτής να αρχίσει από τη δημο¬ 
σίευσή της στην εφημερίδα της Κυβερνήσεως, η δε ισχύς 
της αναδημοσιευόμενης απόφασης ανατρέχει αναδρο¬ 
μικά στην 14 Μαΐου 1990, ημερομηνία της πρώτης δημο¬ 
σίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Νοεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 



οβς / 

Αριθ. 508/195 (4) 

Τροποποίηση σχεδίου πόλεως Χανίων (περιοχή Ν. Χώρας) 
για μείωση πλάτους της παραλιακής οδού. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του Ν.Δ. «περί σχεδίων πόλεως κ.λπ.» 
της 17.7.23 και ειδικότερα τα άρθρα 3 και 70 αυτού. 

2. Τις διατάξεις του Π.Δ. 183/86 (ΦΕΚ 70Α75.6.86) 
«έγκριση τροποποιήσεων και καθορισμός όρων και περιο¬ 
ρισμών δόμησης από τους Νομάρχες». 

3. Το ισχύον σήμερα ρυμοτομικό σχέδιο στην περιοχή Ν. 
Χώρας που εγκρίθηκε με το από 23.11.90 Π.Δ. (ΦΕΚ 
685/Δ75.12.90). 

4. Την με αριθ. 493/91 απόφαση Δημοτ. Συμβουλίου 
Χανίων σύμφωνα με την οποία προτείνεται μετατόπιση 
του παραλιακού δρόμου Ν. Χώρας, νότια με μείωση του 
πλάτους του, χαρακτηρισμού του σε πεζόδρομο και κα¬ 
τάργηση του πεζόδρομου μεταξύ των Ο.Τ. και 1 α. 

5. Το με αριθ. 2/93 (θέμα Ιο) πρακτικό του Συμβου¬ 
λίου ΧΟΠ Ν. Χανίων σύμφωνα με το οποίο αποδέχεται την 


παραπάνω πρόταση Δ.Σ. Χανίων εκτός από το σκέλος της 
κατάργησης του πεζόδρομου μεταξύ των Ο.Τ. 2 και Ια, 
αποφασίζουμε: 

Εγκρίνουμε την τροποποίηση του εγκεκριμένου σχε¬ 
δίου πόλεως Χανίων (περιοχή Ν. Χώρας) με μείωση του 
πλάτους της παραλιακής οδού και χαρακτηρισμού της σε 
πεζόδρομο σύμφωνα με την γνωμοδότηση του ΣΧΟΠ του 
νομού και όπως περιγράφεται στο συνοδευτικό της από¬ 
φασης αυτής διάγραμμα το θεωρημένο από τον Προϊστά¬ 
μενο του Τμήματος Πολ/μίας Χανίων με ημερομηνία 
26.1.93. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε του 
προϋπολογισμού Δήμου Χανίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Ιανουάριου 1994 
Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην απόφαση του Νομάρχη Λέσβου 4657/30.11.1993 
που δημοσιεύθηκε στο ΦΕΚ 1472/17.11.1993 (τ. Δ') γί¬ 
νονται οι παρακάτω διορθώσεις σφαλμάτων: 


1. Αντί του εσφαλμένου αριθμού «4667» τίθεται ο ορ¬ 
θός «4657». 

2. Στην παρ. 3 αντί του εσφαλμένου «...με κλίμακα 
1:500...» τίθεται το ορθό «...με κλίμακα 1:1.000,...». 

3. Στην αρχή της έκθεσης τίθεται η ημερομηνία «Μυτι¬ 
λήνη, 19.3.1993». 

(Από τη Νομαρχία Λέσβου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



